Dika Mem

Dika Mem () er ein fransk handballspelar som har gjort teneste i FC Barcelona sidan 2016. Han er verdsmeister 2017, olympisk meister 2021 og europameister 2024 med Frankrike sitt landslag. Mem, som er høgre rykkromspelar, har vunne EHF-meisterligaen 2021, 2022 og 2024 for FC Barcelona.

Karriere
Klubbspel
Sesongen 2015/16  spelte Mem på Tremblay sitt lag i fransk toppdivisjon. Deretter skreiv han kontrakt med det spanske meisterlaget FC Barcelona. Med dette mannskapet vart han kvar einaste sesong spansk seriemeister og nasjonal cupmeister. Mem skåra to av måla då Barcelona valsa over danske Aalborg HB i meisterliga-finalen 2021. Eitt år seinare enda meisterliga-finalen mellom Barcelona og polske KS Kielce likt, etter ekstraomgangar. Kampen vart avgjort til Barcelona sin fordel med straffekast. Mem skåra seks av måla i kampen. Han skåra sju av måla då Barcelona i 2024 enno ein gong gjekk til topps i meisterligaen.

Landslagsspel
Mem har sidan 2016 sanka ei rad medaljar med Frankrike sitt landslag. Etter bronse i EM 2016, vart det gullmedalje under verdsmeisterskapen 2017. Sidan fekk han bronse i VM 2019 og gull under dei olympiske sommarleikane i Tokyo i 2021. Åra 2023-25 var han med på å vinne sølv i VM 2023, gull i EM 2024 og bronse i VM 2025. 

Merittar
OL-gull: 2021 med Frankrike
VM gull: 2017 med Frankrike
EM-gull: 2024 med Frankrike
VM-sølv: 2023 med Frankrike
EM-bronse: 2016 med Frankrike
VM-bronse:2019, 2025 med Frankrike
Vinnar av EHF-meisterligaen: 2021, 2022 og 2024 for FC Barcelona
Spansk serievinnar: 2017, 2018, 2019, 2020, 2021, 2022, 2023, 2024 for FC Barcelona
Spansk cupmeister: 2017, 2018, 2019, 2020, 2021, 2022, 2023, 2024 for FC Barcelona
Finalist i EHF-meisterligaen: 2020 for FC Barcelona

Kjelder

Denne artikkelen bygger på «Dika Mem» frå ,  den 3. juli 2025.  

Kategori:Franske handballspelarar